**Aneksi 6**

**VLERËSIMI DHE KRITERET NË PËRZGJEDHJEN E APLIKIMEVE**

Komisioni i vlerësimit të projektpropozimeve, i cili mbështetur në VKM 769 datë 15.12.2021 Kreu II pika 8, krijohet me urdhër të Kryetarit të Komitetit për Pakicat Kombëtare prej jo më pak se 5 (pesë) vetash për cdo procedure konkurrimi,në përbërje të të cilit marrin pjesë ,me cilësinë e të ftuarit dhe me të drejtën për të shprehur qëndrimet e tyre,përfaqësues të organizatave dhe shoqërisë civile. Anëtarët do të sigurojnë vlerësim objektiv, teknik dhe strategjik ndaj projekt propozimeve.

Vlerësimi mbështetet në përputhjen e projektpropozimit të paraqitur nga kandidati aplikues në procedurat e konkurrimit për financime me grante me qëllimin e organizatës/kandidatit dhe programin që zbaton, ne kapacitetin e kandidatit, në efektshmërinë e aktiviteteve,në pritshmërine dhe koston e tyre. Ky vlerësim konsiston në: - Hapjen e aplikimit - Regjistrimin e detajuar të materialeve pjesë të aplikimit - Vlerësimin e vlefshmërisë së tyre

Përgjatë këtij vlerësimi paraprak do të kontrollohen:

1. **Kontrolli Administrativ dhe Vlerësimi paraprak**

|  |  |  |  |
| --- | --- | --- | --- |
| *Kriteret administrative* | *Po* | *Jo* | *Komente* |
| 1. Propozimi është dorëzuar brenda afatit dhe rregullave. |  |  |  |
| 2. Aplikimi ka respektuar formatin e kërkuar |  |  |  |
| *Dokumentet Mbështetës* | *Po* | *Jo* | *Komente* |
| **Aplikuesi - Organizatat e shoqërisë civile**   1. Kopje e Statutit/Vendimit të Gjykatës të organizatës (varianti më i fundit) 2. Në rastin e një personi juridik apo organizate të shoqërisë civile, të mos jenë në proces gjyqësor, si dhe të mos jenë dënuar me vendim gjykate të formës së prerë për kryerjen e një vepre penale; 3. Kopje e dokumentit të regjistrimit në organin tatimor (NIPT) 4. CV-të e anëtarëve të grupit të punës, përgjegjës për zbatimin e projektit 5. Konfirmim për bashkëfinancimin e projektit të propozuar (në se ka) 6. Vërtetim nga Drejtoria e Tatim Taksave që organizata nuk ka detyrime të pashlyera për sa i përket kontributeve për sigurimet shoqërore, sigurimet shëndetësore dhe tatim-taksat 7. Vërtetim i llogarisë bankare të aplikantit |  |  |  |
| **Aplikuesi - person fizik**   1. **-** Fotokopje e Kartës së Identitetit të individit, apo të Grupit të Punës që do të angazhohen në projekt (nëse bëhet fjalë për më shumë se një individ); 2. Dëshmi penaliteti 3. Deklaratë e Individit që nuk është subjekt i tatueshëm; 4. CV-të e Individit apo Grupit të Punës që do të angazhohet në projekt (nëse bëhet fjalë për më shumë se një individ); 5. Vërtetim i llogarisë bankare të aplikantit në ALL (lekë); 6. Konfirmim për bashkëfinancimin e projektit të propozuar (nëse ka) 7. Deklaratë e Individit |  |  |  |
| *Buxheti total i projektit është brenda limiteve të kërkuara* |  |  |  |
| *Kohëzgjatja e projektit është në përputhje me afatet e përcaktuara?* |  |  |  |
| *Aplikuesi ka paraqitur vetëm një aplikim (ose si Aplikues, ose si Bashkë-Aplikues).* |  |  |  |

1. **Vlerësimi Cilësor/Përmbajtjes së Aplikimit të Plotë**

Cilësia e aplikimeve duke përfshirë buxhetin e propozuar dhe kapacitetin e aplikantëve, do të vlerësohet duke përdorur kriteret e vlerësimit të plotë që janë në tabelën më poshtë:

|  |  |
| --- | --- |
| **Relevanca** | **Rezultati maksimal (pike)** |
| 1. **Kapaciteti operacional / teknik** |  |
| A ka aplikanti ekspertizë të mjaftueshme teknike *(veçanërisht njohuri për çështjet që do të adresohen në lidhje me trashëgimin kulturore dhe pakicat kombëtare)* |  |
| A ka aplikanti kapacitet të mjaftueshëm menaxhues *(përfshirë stafin, pajisjet dhe aftësinë për të trajtuar buxhetin për aktivitetet e parashikuara)?* |  |
| 1. **Rëndësia e veprimit** |  |
| Sa i rëndësishëm është propozimi për adresimin apo zgjidhjen e problematikës mbi trashëgimin kulturore dhe pakicat kombëtare në Shqipëri? |  |
| Sa qartë janë përcaktuar dhe zgjedhur strategjikisht ata që janë përfshirë *(përfituesit përfundimtarë, grupet e synuara, si do të afrohen dhe përfshihen aktorët )?* |  |
| A janë përcaktuar qartë nevojat e tyre dhe a i adreson propozimi në mënyrë të përshtatshme? |  |
| 1. **Projektimi i veprimit** |  |
| Sa koherent është modeli i përgjithshëm i veprimit? Në veçanti, a pasqyron ajo analizën e problemeve, duke marrë parasysh faktorët e jashtëm dhe palët e interesuara përkatëse? |  |
| A është veprimi i realizueshëm dhe i qëndrueshëm në lidhje me objektivat dhe rezultatet e pritura? |  |
| 1. **Efektiviteti dhe realizueshmëria e propozimit** |  |
| Inovacioni/risia që sjell modeli i propozuar. ? |  |
| A është i qartë dhe i realizueshëm plani i veprimit dhe a janë paraqitur indikatorët mbi të cilët do vlerësohet përmbushja e objektivit të propozimit? |  |
| 1. **Buxheti dhe efektiviteti i kostos** |  |
| A janë aktivitetet e pasqyruara në mënyrë të përshtatshme në buxhet? |  |
| A është rracional raporti midis kostove dhe rezultateve të pritura? |  |
| 1. **Qëndrueshmëria e partneritetit** |  |
| A ka të ngjarë që projekti i propozuar të ketë një ndikim të prekshëm në grupet e synuara? |  |
| A ka të ngjarë që projekti i propozuar të ketë efekt pozitiv |  |
| PIKËT TOTALE MAKSIMALE |  |

**Njoftimi për rezultatet dhe mundësia për ankimim**

Afati për vlerësimin e projekt propozimeve dhe shpalljen e rezultateve nga Komisioni I Vlerwsimit është jo më shumë se 30 (tridhjetë) ditë kalendarike nga afati i përcaktuar në dokumentet e konkurrimit për dorëzimin e projekt-propozimeve. Kandidatët do të njoftohen brenda 15 (pesëmbëdhjetë) ditëve kalendarike nga data e përfundimit të vlerësimit të rezultateve të konkurrimit.

Komisioni i vleresimit vë në dijeni kandidatët pjesëmarrës për projektet jofituese, duke dhëne dhe arsyet përkatëse. Aplikantët do të njoftohen nëpërmjet postës elektronike për vendimin e komisionit vlerësues në lidhje me aplikimin e dorëzuar. Një aplikant që beson se është vlerësuar negativisht si rezultat i ndonjë gabimi apo parregullsie gjatë procesit të vlerësimit mund të bëjë ankimim brenda 3 (tre) ditëve (ditë pune) nga dita që ka marrë njoftim për refuzim. Ankesat do të shqyrtohet dhe përgjigja do të kthehet brenda 5 ditëve (ditë pune) që nga paraqitja e ankimimit. Përpara nënshkrimit të kontratës, Komiteti për Pakicat Kombëtare (si përgjegjës për zbatimin e skemës së grantit) rezervon të drejtën për të negociuar me aplikuesin në mënyrë që të sigurojë efiçencën maksimale për shpenzimet e parashikuara në kuadër të këtij projekti.

**Procedura e përzgjedhjes**

Pas vendimit për dhënien e grantit, përfituesit do t'i ofrohet një marrëveshje. Në kontratë do të përcaktohen ,mënyra e transferimit të fondit,dokumentacioni dhe mënyra e raportimit financiar dhe e performances, llojet e shpenzimeve të njohura e të pranueshme,format e kontrollit,mënyra e dokumentimit të shpenzimeve dhe e produktit/rezultateve të projektpropozimit të financuar si dhe kushtet apo përgjegjësitë e tjera të ndërsjellta.

**E rëndësishme:**

Parandalimi dhe eleminimi i çdo ndërhyrjeje arbitrare dhe/apo favorizuese është prioritet për Komitetin e Pakicave Kombëtare. Procesi do të jetë transparent dhe informacioni në të gjithë hapat e tij do të jetë lehtësisht i aksesueshëm në faqen elektronike të KPK [www.pakicatkombetare.gov.al](http://www.pakicatkombetare.gov.al)